Bérleti szerződés módosítás

amely létrejött egyrészről **Szombathely Megyei Jogú Város Önkormányzata** (9700 Szombathely, Kossuth L. u. 1-3., adószáma: 15733658-2-18; statisztikai számjele: 15733658-8411-321-18) képviseletében eljár Dr. Puskás Tivadar polgármester, mint **bérbeadó** (a továbbiakban: Bérbeadó)

másrészről a **Makanoi PSP Szolgáltató és Kereskedelmi Bt.** (székhelye: 9700 Szombathely, Jókai u. 18., Cg.18-06-102885, adószáma: 24551548-2-18) képviseletében: Kenézné Fojtyik Nóra Edit ügyvezető, mint **bérlő**

és **Szabó Péter egyéni vállalkozó** (9700 Szombathely, Hajnal u. 1/A), mint **bérlő**, a továbbiakban – együttesen – Bérlők között alul jelzett napon az alábbi feltételek szerint:

1./ Szerződő felek megállapítják, hogy az ingatlan-nyilvántartás tanúsága szerint Bérbeadó kizárólagos tulajdonát képezi a szombathelyi 2690 hrsz.-ú, kivett sporttelep megnevezésű, 2 ha 5566 m2 nagyságú ingatlan, amelynek a kezelője a Szombathelyi Sportközpont és Sportiskola Nonprofit Kft.

2./ Szerződő felek rögzítik, hogy 1997. május 6. napján bérleti szerződést kötöttek az 1./ pontban meghatározott ingatlan Késmárk utcában lévő, az ingatlan többi részétől kerítéssel elválasztott 6 db teniszpályából és öltöző, fürdő, raktár, büfé helyiségekből álló, teniszházat magába foglaló ingatlanrészre, amelyet jelen szerződés elválaszthatatlan mellékletét képező térkép satírozással jelöl. A bérleti szerződés 2016. június 30. napjáig terjedő határozott időtartamra jött létre. Szerződő felek a bérleti szerződést a 237/2016. (VI.9.) Kgy. sz. határozat alapján 2016. október 31. napjáig, a 291/2016. (IX.15.) Kgy. sz. határozat alapján 2017. október 31. napjáig, illetőleg a 307/2017. (X.26.) Kgy. sz. alapján 2018. október 31. napjáig terjedő határozott időre változatlan feltételekkel meghosszabbították.

3./ Bérbeadó tájékoztatja Bérlőket, hogy a Modern Városok Program részeként „a szombathelyi Késmárk utcai teniszcentrum fejlesztése” program keretében a bérbe adott területet is érintő beruházást kíván megvalósítani 2019. december 31. napjáig. Bérbeadó tájékoztatja a Bérlőket, hogy a közbeszerzési eljárás eredményétől függően várhatóan 2019. első negyedévében a nyertes kivitelező részére a munkaterület átadására kerül sor. Bérlők a Bérbeadó tájékoztatását tudomásul veszik.

4./ Bérlők tájékoztatják a Bérbeadót, hogy a bérelt területen minden évben október 15. napjától a következő év április 15. napjáig terjedő időtartamra fedett teniszpályák biztosítása érdekében sátort állítanak fel, Bérbeadó a Bérlők tájékoztatását tudomásul veszi.

5./ A Bérbeadó Közgyűlése a /2018. (IX.13.) Kgy. sz. határozatában úgy döntött, hogy a Szerződő felek között a 2. pontban meghatározott bérleti szerződést a 3. és 4. pontban foglaltak figyelembe vételével 2018. november 1. napjától 2019. április 15. napjáig terjedő határozott időre meghosszabbítja.

6./ Szerződő felek megállapodnak abban, hogy – a ./2018. (IX.13.) Kgy. sz. határozat és Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. § (4) bekezdés f) pontja alapján – a közöttük létrejött bérleti jogviszonyt 2018. november 1. napjától 2019. április 15. napjáig meghosszabbítják.

7./ Bérlők tudomásul veszik, hogy a 3. pont szerinti munkaterület átadásáról a Bérbeadó köteles a Bérlőket haladéktalanul, de legkésőbb a munkaterület átadását megelőző 15 nappal értesíteni. Bérlők az értesítés kézhezvételét követő 8 napon belül kötelesek a bérelt területet kiüríteni és Bérbeadó részére átadni, kivéve a 8. pontban foglaltakat.

8./ Bérlők és a Bérbeadó megállapodnak abban, hogy a téli szezonra felállított sátrat és területét, valamint a régi klubház épületét Bérlő a munkaterület átadásától függetlenül jogosult 2019. április 15. napjáig változatlan feltételekkel használni. (ún. részleges használat).

9./ Bérbeadó kötelezettséget vállal arra, hogy a részleges használatra tekintettel a leendő kivitelezővel úgy köt szerződést, hogy a

* + - * jelen bérleti szerződés feltételeit a kivitelezővel ismerteti,
* kivitelező köteles lesz a részleges használattal érintett területeknek a munkaterülettől történő leválasztására,
* kivitelező köteles a munkavédelmi és biztonsági szabályoknak e bérleti szerződés módosítás szerint is megfelelni,
* kivitelező a Bérlőktől függetlenül biztosítja, vagy a Bérlőknek megtéríti a kivitelezéshez szükséges közüzemi szolgáltatásokat.

10./ Szerződő felek rögzítik, hogy Bérlők a 2018. november 1. napjától 2019. április 15. napjáig terjedő időtartamra a 8. pontra tekintettel a 2018. évre megállapított bérleti díj időarányos részét, azaz bruttó 378.362,- Ft-ot, azaz háromszázhetvennyolcezer-háromszázhatvankettő forintot egy összegben kötelesek megfizetni 2018. december 15. napjáig a kezelő Szombathelyi Sportközpont és Sportiskola Nonprofit Kft. bankszámlájára/pénztárába.

11./ Szerződő felek kijelentik, hogy Bérbeadó jogi személy önkormányzat, Bérlők pedig Magyarországon bejegyzett jogi személyiséggel rendelkező gazdasági társaság, illetve egyéni vállalkozó, így szerződéskötési képességük korlátozva nincs.

12./ A felek rögzítik, hogy az 1997. május 6. napján kötött bérleti szerződés jelen módosítással nem érintett rendelkezései változatlanul érvényesek és hatályosak.

A szerződő felek a jelen szerződés módosítást elolvasás és értelmezés után, mint akaratukkal mindenben megegyezőt helybenhagyólag aláírták.

Szombathely, 2018. szeptember „ ”

|  |  |
| --- | --- |
| **/: Dr. Puskás Tivadar:/****polgármester****Szombathely Megyei Jogú Város Önkormányzata** **mint bérbeadó képviseletében**  | **/: Kenézné Fojtyik Nóra Edit :/****ügyvezető****Makanoi PSP Bt.** **mint bérlő képviseletében****/: Szabó Péter :/****bérlő** |